b'\n_START_ARTICLE_\nMarko Bo\xc5\xbei\xc4\x8d\n_START_SECTION_\nNogometna kariera\n_START_PARAGRAPH_\nBo\xc5\xbei\xc4\x8d je nogomet za\xc4\x8del igrati v doma\xc4\x8dem klubu FC Koper, od koder se je leto kasneje preselil v NK Mura. 5. septembra 2007 je podpisal pogodbo s srbskim prvoliga\xc5\xa1em FK Rad, za katerega je igral eno sezono. V sezoni 2008-09 je igral za Bonifiko, leta 2009 pa je prestopil v NK Dom\xc5\xbeale.\n_START_SECTION_\nReprezentan\xc4\x8dna kariera\n_START_PARAGRAPH_\nBo\xc5\xbei\xc4\x8d je bil 18. avgusta 2004 povabljen v reprezentanco za prijateljsko tekmo proti Srbiji in \xc4\x8crni Gori, na kateri pa ni nastopil. Za Slovensko nogometno reprezentanco do 21 let je nastopil na kvalifikacijah za nastop na Evropsko prvenstvo v nogometu do 21 let 2004 ter 2006. Z reprezentanco do 19 let se je na Evropskem prvenstvu v nogometu do 19 let 2003 uvrstil v drugi krog tekmovanja.'